paragraph_text: Slika prikazuje Blaženu Djevicu Mariju, lijevo od koje nalazi se biskup sv. Nikola, a desno Aleksandar Nevski, zaštitnik Ruskoga Carstva. Ispred njih, u renesansnoj apsidi, na oltaru je postavljen kalež sa zlatnom patenom, na kojoj je podignuta hostija, a oko njega dva svijećnjaka s upaljenim uljanicama. Slika je zapravo prikaz Pretvorbe, pri kojoj se Gospa pojavljuje mjesto svećenika, zajedno s dvojicom poslužitelja (suslavitelja). Takvu vrstu marijanske ikonografije, u kojoj Marija se mjesto Djeteta Isusa u naručju klanja hostiji, Ingres u kršćansko slikarstvo uvodi ovom slikom te taj motiv ponavlja na kasnijim francuskim verzijama slike (iz 1852. i 1854.).